CELEX: 22019D1221
Language: hu
Date: 2019-03-29 00:00:00
Title: Az EGT Vegyes Bizottság 35/2019 határozata (2019. március 29.) az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról [2019/1221]

18.7.2019   
               
               
                  HU
               
               
                  Az Európai Unió Hivatalos Lapja
               
               
                  L 192/44
               
            
         AZ EGT VEGYES BIZOTTSÁG 35/2019 HATÁROZATA
         (2019. március 29.)
         az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról [2019/1221]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     Az Amerikai Egyesült Államok Határidős Árutőzsdei Kereskedést Felügyelő Bizottság által felügyelt származtatott ügyletekre vonatkozó jogi, felügyeleti és végrehajtási keretrendszerének a tőzsdén kívüli származtatott ügyletekről, a központi szerződő felekről és a kereskedési adattárakról szóló 648/2012/EU európai parlamenti és tanácsi rendelet 11. cikke szerinti bizonyos követelményekkel való egyenértékűségének elismeréséről szóló, 2017. október 13-i (EU) 2017/1857 bizottsági végrehajtási határozatot (1) bele kell foglalni az EGT-megállapodásba.
                  
               
                     (2)
                  
                  
                     A 648/2012/EU európai parlamenti és tanácsi rendeletnek megfelelően a Nagy-Britannia és Észak-Írország Egyesült Királyságában a központi szerződő felekre alkalmazandó szabályozási keretrendszer korlátozott idejű egyenértékűségének a megállapításáról szóló, 2018. december 19-i (EU) 2018/2031 bizottsági végrehajtási határozatot (2) bele kell foglalni az EGT-megállapodásba.
                  
               
                     (3)
                  
                  
                     Az EGT-megállapodás IX. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás IX. melléklete a 31bcau. pont ((EU) 2016/2278 bizottsági végrehajtási határozat) után a következő pontokkal egészül ki:
            
                        „31bcav.
                     
                     
                        
                           32017 D 1857: A Bizottság (EU) 2017/1857 végrehajtási határozata (2017. október 13.) az Amerikai Egyesült Államok Határidős Árutőzsdei Kereskedést Felügyelő Bizottság által felügyelt származtatott ügyletekre vonatkozó jogi, felügyeleti és végrehajtási keretrendszerének a tőzsdén kívüli származtatott ügyletekről, a központi szerződő felekről és a kereskedési adattárakról szóló 648/2012/EU európai parlamenti és tanácsi rendelet 11. cikke szerinti bizonyos követelményekkel való egyenértékűségének elismeréséről (HL L 265., 2017.10.14., 23. o.).
                     
                  
                        31bcaw.
                     
                     
                        
                           32018 D 2031: A Bizottság (EU) 2018/2031 végrehajtási határozata (2018. december 19.) a 648/2012/EU európai parlamenti és tanácsi rendeletnek megfelelően a Nagy-Britannia és Észak-Írország Egyesült Királyságában a központi szerződő felekre alkalmazandó szabályozási keretrendszer korlátozott idejű egyenértékűségének a megállapításáról (HL L 325., 2018.12.20., 50. o.)”.
                     
                  
         
            2. cikk
            Az (EU) 2017/1857 és az (EU) 2018/2031 végrehajtási határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2019. március 29-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2019. március 29-én.
            
               
                  az EGT Vegyes Bizottság részéről
               
               
                  az elnök
               
               Claude MAERTEN
            
         
         
            (1)  HL L 265., 2017.10.14., 23. o.
         
         
            (2)  HL L 325., 2018.12.20., 50. o.
         
         
            (*1)  Alkotmányos követelmények fennállását nem jelezték.